Det er ikke længe siden, at Aarhus’ nye weekendmarked med både mad og andre boder slog dørene op.

Øboderne hedder det, og det var spået stor succes, men den har ladet vente på sig.

SE OGSÅ: Aarhus' nye madmekka slog dørene op

- Det har været en møgsommer, det er der ingen tvivl om. Vi havde håbet på sol og varme og nogle lune sommeraftener, hvor vi kunne sidde hernede. Det har ikke været super, det må vi bare sige, siger projektansvarlig Christian Willesen til TV 2 | ØSTJYLLAND.

Gæsterne har som sådan taget pænt imod konceptet, problemet er bare, at der ikke har været så mange gæster, som man kunne have håbet på.

Det vil man nu forsøge at gøre noget ved.

SE OGSÅ: Kæmpe Streetfood-marked åbner i Aarhus til august

- Tanken fra starten var, at vi også kunne få lidt gavn af de mange krydstogtturister, der kommer til byen, men det viser sig, at mange af skibene lægger til i hverdagene, så vi har fået en aftale i stand med kommunen om at afprøve det på Bispetorv den 28. og 29., som er hverdage. Det glæder vi os til at prøve, siger Christian Willesen.

Se mere i videoen øverst i artiklen.